CELEX: 32018R1923
Language: ro
Date: 2018-12-07 00:00:00
Title: Regulamentul (UE) 2018/1923 al Comisiei din 7 decembrie 2018 de modificare a Regulamentului (UE) nr. 360/2012 în ceea ce privește perioada de aplicare a acestuia (Text cu relevanță pentru SEE.)

10.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 313/2
               
            
         REGULAMENTUL (UE) 2018/1923 AL COMISIEI
         din 7 decembrie 2018
         de modificare a Regulamentului (UE) nr. 360/2012 în ceea ce privește perioada de aplicare a acestuia
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/1588 al Consiliului din 13 iulie 2015 privind aplicarea articolelor 107 și 108 din Tratatul privind funcționarea Uniunii Europene anumitor categorii de ajutoare de stat orizontale (1), în special articolul 2 alineatul (1),
         după consultarea Comitetului consultativ privind ajutoarele de stat,
         întrucât:
         
                     (1)
                  
                  
                     În conformitate cu Regulamentul (UE) nr. 360/2012 al Comisiei (2), se consideră că ajutoarele sub un anumit prag acordate întreprinderilor pentru prestarea unui serviciu de interes economic general nu îndeplinesc toate criteriile de la articolul 107 alineatul (1) din tratat și, prin urmare, acestea sunt scutite, în anumite condiții, de la obligația de notificare prevăzută la articolul 108 alineatul (3) din tratat.
                  
               
                     (2)
                  
                  
                     Regulamentul (UE) nr. 360/2012 va expira la 31 decembrie 2018.
                  
               
                     (3)
                  
                  
                     Pe baza experienței dobândite de Comisie în aplicarea Regulamentului (UE) nr. 360/2012, se pare că justificarea scutirii acestor măsuri compensatorii de la obligația de notificare este în continuare valabilă, iar condițiile pe baza cărora au fost stabilite domeniul de aplicare și conținutul Regulamentului (UE) nr. 360/2012 nu s-au modificat în mod semnificativ. Regulamentul oferă securitate juridică și reduce sarcina administrativă în ceea ce privește măsurile de ajutor de minimis pentru întreprinderile care prestează servicii de interes economic general. În consecință, pentru continuitate și pentru a evita creșterea costurilor de asigurare a conformității serviciilor respective, în acest stadiu, ar trebui evitate modificările.
                  
               
                     (4)
                  
                  
                     Prin urmare, perioada de aplicare a Regulamentului (UE) nr. 360/2012 ar trebui prelungită cu doi ani.
                  
               
                     (5)
                  
                  
                     Așadar, Regulamentul (UE) nr. 360/2012 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 5 din Regulamentul (UE) nr. 360/2012, data de „31 decembrie 2018” se înlocuiește cu data de „31 decembrie 2020”.
         
         
            Articolul 2
            Prezentul regulament intră în vigoare la 31 decembrie 2018.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 248, 24.9.2015, p. 1.
         
            (2)  Regulamentul (UE) nr. 360/2012 al Comisiei din 25 aprilie 2012 privind aplicarea articolelor 107 și 108 din Tratatul privind funcționarea Uniunii Europene în cazul ajutoarelor de minimis acordate întreprinderilor care prestează servicii de interes economic general (JO L 114, 26.4.2012, p. 8).